Diari Oficial de la Generalitat Valenciana


Sumari del DOGV 6930, del 26-12-2012 (2012/11087)

RESOLUCIÓ de 5 de desembre de 2012, del conseller de Presidència, per la qual s'ordena la publicació de la modificació dels Estatuts del Consorci de la Televisió Digital Terrestre Local Pública de la demarcació de Morella.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6930

Data del DOGV
:   26-12-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/11622


Data del document
:   05-12-2012

Organisme emissor
:   Conselleria de Presidència

Tipus de document
:   Resolució

Anàlisi jurídica

 Descriptors 

:   * administració local

RESOLUCIÓ de 5 de desembre de 2012, del conseller de Presidència, per la qual s'ordena la publicació de la modificació dels Estatuts del Consorci de la Televisió Digital Terrestre Local Pública de la demarcació de Morella. [2012/11629]  
Mitjançant una resolució de 20 de febrer de 2012, del vicepresident del Consell i conseller de Presidència, publicada en el Diari Oficial de la Comunitat Valenciana número 6725, d'1 de març de 2012, es va atribuir als ajuntaments de Morella i Vilafranca la prestació del servici públic de comunicació audiovisual de televisió digital local per ones terrestres en la demarcació de Morella (referència TL02CS en el pla tècnic nacional de la televisió digital local), a través del canal múltiple 37, amb l'àmbit i les característiques tècniques que s'especifiquen en l'esmentat pla tècnic.  
Així mateix, en l'esmentada resolució es van aprovar els estatuts del consorci constituït per a la prestació del servici pels esmentats ajuntaments i es va ordenar la seua publicació en el Diari Oficial de la Comunitat Valenciana. No obstant això, l'aprovació dels estatuts va quedar condicionada que es modificaren per a suprimir les remissions contingudes en estos a la Llei 10/2005, de 14 de juny, de Mesures Urgents per a l'Impuls de la Televisió Digital Terrestre, de Liberalització de la Televisió per Cable i de Foment del Pluralisme, derogada per la Llei 7/2010, de 31 de març, General de la Comunicació Audiovisual.  
Els esmentats ajuntaments han modificat els Estatuts del Consorci de la Televisió Digital Terrestre Local Pública de la demarcació de Morella, tal com es va establir en la resolució de 20 de febrer de 2012, per mitjà d'acords d'aprovació provisional, de 19 d'abril de 2012, en el cas de l'Ajuntament de Morella, i d'1 de juny de 2012, en el cas de l'Ajuntament de Vilafranca.  
Una vegada publicat l'anunci de modificació dels estatuts en el Butlletí Oficial de la Província de Castelló número 70, de 12 de juny de 2012, i com no s'ha presentat cap reclamació, es va entendre definitivament aprovada la modificació, i es va procedir a la publicació en el Butlletí Oficial de la Província de Castelló número 108, de 8 de setembre de 2012.   
En conseqüència, la modificació dels Estatuts del Consorci de la Televisió Digital Terrestre Local Pública de la demarcació de Morella, ha de publicar-se en el Diari Oficial de la Comunitat Valenciana.  
  
Per tot això que s'ha exposat, resolc:  
  
Ordenar la publicació en el Diari Oficial de la Comunitat Valenciana de la modificació dels estatuts del consorci constituït per a la prestació del servici públic de comunicació audiovisual de televisió digital local per ones terrestres en la demarcació de Morella, els articles modificats de la qual queden redactats com seguix:  
  
«Article 3  
El Consorci podrà ser ampliat o minvat amb l'admissió d'aquells municipis en què es donen les circumstàncies previstes en la Llei 7/2010, de 31 de març, General de la Comunicació Audiovisual, normativa que la desplegue i allò que disposen les lleis valencianes.  
  
Article 41. Separació dels consorciats  
1. Les corporacions municipals consorciades podran separar-se voluntàriament del Consorci comunicant-ho per escrit al Plenari.  
El sol·licitant cessarà sempre que haja complit els compromisos assumits amb el Consorci.  
2. A més, i amb el vot favorable de la majoria absoluta dels membres del Plenari, podran ser separats del Consorci aquells que incompliren de forma notòria les seues obligacions, realitzaren activitats que perjudicaren la imatge del Consorci o incompliren les seues obligacions econòmiques per temps superior a un any.  
En ambdós casos es procedirà a la liquidació de les seues obligacions i drets segons les normes previstes per a la dissolució del Consorci.  
3. Tant pel que fa a este article de separació de consorciats com per allò que es diu en l'article anterior sobre la incorporació de nous membres, el Consorci aplicarà el que disposa la Llei 7/2010, de 31 de març, General de la Comunicació Audiovisual, normativa que la desenrotlle i allò que disposen les lleis valencianes.»  
  
  
València, 5 de desembre de 2012.- El conseller de Presidència i vicepresident del Consell: José Ciscar Bolufer.